hotchpotch/miracl-hf-unified huggingface dataset:
Cardigan
Cardigan () on pikkukaupunki Etelä-Walesissa Ceredigionin kreivikunnassa. Kaupunki on rakennettu Teifi-joen suistolle ja sen merkittävimpiin nähtävyyksiin kuuluu Aberteifin linna, jossa järjestettiin historian ensimmäinen walesilaiseen kulttuuriin kuuluva Eisteddfod-juhla vuonna 1176.
Vuonna 2016 kaupungin väkiluku oli asukkaasta 54,6 prosentin enemmistö oli kymrinkielisiä.
Normanniruhtinas Roger de Montgomery perusti kaupungin vuonna 1093.
Cardiganin satama oli aikoinaan vilkas telakka ja rahtisatama, josta vietiin maailmalle walesilaista liuskekiveä kattotiiliksi. Suistoon kertyvä sedimentti on saanut sataman mataloitmaan, mikä on rajoittanut sinne pääsevien austen kokoa, ja nykyisin se on huvialusten käytössä.
Aberteifin linna
Aberteifin linna (, ) on keskiajalla rakennettu linna Aberteifin pikkukaupungissa Etelä-Walesissa. Linnassa järjestettiin vuonna 1176 runouden ja musiikin juhla, jota pidetään historian ensimmäisenä Eisteddfodina.
Normannivalloittajat rakensivat Teifijoen suulle ensimmäisen linnoituksen 1000-luvun lopulla. 1100-luvun alussa joen yli rakennettiin silta ja linnan nykyinen paikka linnoitettiin. Alueen normanneilta valloittanut Rhys ap Gruffudd aloitti kivisen linnan rakennuttamisen paikalle vuonna 1171.
Osa linnasta hävitettiin Oliver Cromwellin määräyksestä 1600-luvulla, kun rojalistit luovuttivat – tiukan vastarinnan jälkeen – linnan parlamentaristeille Englannin sisällissodassa. Säilynyttä osaa linnasta käytettiin vankilana 1700-luvulle saakka. Rauniot olivat sen jälkeen yksityisomistuksessa ja niiden yhteyteen rakennettiin 1700-luvulla ja 1800-luvun alussa Castle Greenin kartanorakennus. Ceredigionin kreivikunnan hallinto (, ) osti pitkään rappiolla olleen kartanon vuonna 2003 ja aloitti raunioiden kunnostustyöt.
Mittava restaurointiprojekti päättyi 2015, ja linna on jälleen avoinna yleisölle.
Manzac-sur-Vern
Manzac-sur-Vern on kunta Lounais-Ranskassa Dordognen departementissa Akvitanian alueella. Kunnassa on historiallisesti tärkeä linna "Château de Leyzarnie".
Carmarthen
Carmarthen () on kaupunki Etelä-Walesissa. Kaupunki on Carmarthenshiren kreivikunnan hallinnollinen keskus. Se on Tywi-joen varrella noin kahdeksan kilometriä sen suistosta pohjoiseen.
Carmarthenin alueella on ollut asutusta jo esihistoriallisina aikona. Se on ilmeisesti yksi vanhimpia kaupunkeja Walesissa. Ptolemaiosksen mukaan se oli 2. vuosisadalla eaa. Demetae-heimon pääkaupunki jonka nimi oli tuollon Moridumum.
Siellä on ollut roomalaisajalla linnoitus jonka läheltä on löytynyt amfiteatteri, jollaisia on Britanniasta löytynyt vain toinen, Isca Augusta (), tämän lisäksi. Amfiteatterilla on tehty perusteellisia kaivauksia 1960, ja se on vuodelta 75. Areena on 46 x 27 metriä ja karsomo kokonaisuudessaan 92 x 67 metriä. Teatterissa on kiviset seinät.
Vuonna 1546 vanha- ja uusi- Carmarthen yhdistyivät yhdeksi kaupungiksi. Se oli 1600- ja 1800-lukujen välillä tiheimmin asutettuja alueita ja Walesin tärkeimpiä kaupunkeja. 1900-luvulla on alue taantunut ja väestö on vähentynyt koska hiiliteollisuuden katoaminen on vienyt työpaikat, ja ihmiset ovat muuttaneet pois.
Coursac
Coursac on kunta Lounais-Ranskassa Dordognen departementissa Akvitanian alueella. Kunnassa on historiallisesti tärkeä linna "Château de la Jarthe".
Salvador Sánchez Cerén
Salvador Sánchez Cerén (s. 18. kesäkuuta 1944) on elsalvadorilainen poliitikko, joka toimii maansa presidenttinä kesäkuusta 2014 alkaen.
Hänet valittiin presidentiksi niukalla äänten enemmistöllä vuoden 2014 presidentinvaaleissa, joissa hän oli vasemmistolaisen FMLN-puolueen ehdokas. Vastaehdokas oli Norman Quijano oikeistolaisesta ARENA-puolueesta.
Salvadorin sisällissodassa 1980-luvulla Ceren kuului kapinallisjohtajiin. Ennen valintaansa hän toimi edellisen presidentin Mauricion Funesin varapresidenttinä.
Intiantupaija
Intiantupaija ("Anathana ellioti") on suvun intiantupaijat ("Anathana") ainoa laji. Se muistuttaa tupaijaa ("Tupaia glis"), mutta eroaa siitä siten, että sillä on suuremmat korvat ja tiheämpi turkki. Intiantupaijalla on keltaisia, punaisia, ruskeita ja mustia täpliä. Lajia tavataan Ganges-joen seudulla sekä Länsi- ja Etelä-Intiassa ja sitä esiintyy metsissä. Eläin on kaikkiruokainen ja syö enimmäkseen hyönteisiä, matoja ja hedelmiä.
Villensauna
Villensauna eli Wilhelmsbadin kylpylä oli vuonna 1864 valmistunut kylpylähotelli Kaisaniemessä Helsingin rautatieaseman vieressä. Se oli Helsingin arvostetuimpia hotelleja ja kylpylöitä. Sillä oli vaihtuvia omistajia, joista tunnetuin oli Pavel Sinebrychoff.
Kylpylän perusti saksalainen papinpoika, vesitohtori Friedrich Everth, jonka kutsui Helsinkiin 1862 Hydropaattinen yhtiö. Evereth oli opiskellut Berliinissä teologiaa ja lääketiedettä ja myöhemmin toiminut Moskovassa apulaislääkärinä, kuitenkin ilman ammattipätevyyttä. Toiminnassaan hän yhdisteli lääketiedettä ja perinteisiä hoitoja.
Laitoksessa oli hotellihuoneiden lisäksi 54 kylpyhuonetta. Kylpylänjohtaja oli Friedrich Everth. Kylpylän käyttämä vesi johdettiin aluksi suoraan puiston lammikosta, mutta koska se osoittautui huonolaatuiseksi, sen puhdistamiseksi rakennettiin kaivo ja hiekkasuodatin. Hotellivieraille oli tarjolla purjehdus Kaisaniemestä Alppipuiston rantaan.
Hotellin suosio väheni vuosisadan lopulla, ja ränsistynyt kylpylä purettiin lopulta Suomen Kansallisteatterin tieltä. Onni Tarjanteen suunnittelema teatterirakennus valmistui vuonna 1902, mutta Villensaunan nimi otettiin myöhemmin käyttöön teatterin pienen näyttämön nimenä Willensauna.
Juhani Ahon teoksessa "Helsinkiin" päähenkilö Antti tuli opiskelemaan Helsinkiin, ja hänen tarkoituksensa oli majoittua aluksi Villensaunaan. Kirjailija Zachris Topelius vieraili kylpylähotellissa säännöllisesti.
Helsingin Työväenyhdistyksen syntysanat lausuttiin hotellissa 1883.
Saint-Astier (Dordogne)
Saint-Astier on kunta Lounais-Ranskassa Dordognen departementissa Akvitanian alueella. Se sijaitsee Islejoen varrella. Kunnassa on historiallisesti tärkeä linna "Château de Puyferrat".
Coulounieix-Chamiers
Coulounieix-Chamiers on kunta Lounais-Ranskassa Dordognen departementissa Akvitanian alueella. Kunnan alueella olevassa Campniacin luolassa on ollut asutusta jo esihistoriallisella ajalla. Nähtävyyksiin kuuluu 1100-luvulta peräisin oleva leprasairaala "La Maladrerie", missä nimestä huolimatta ei ole koskaan hoidettu spitaalisia.
İlham Tanui Özbilen
İlham Tanui Özbilen (alun perin William Biwott Tanui; s. 5. maaliskuuta 1990 Kocholwo, Kenia) on Keniassa syntynyt ja myöhemmin Turkin kansalaisuuden saanut keskimatkojen juoksija, joka kilpailee 800 ja 1 500 metrillä. 800 metrillä Özbilenin ennätys on vuonna 2013 Mersinissä juostu 1.44,00 ja 1 500 metrillä vuonna 2013 Monacossa juostu 3.31,30.
Hän voitti 1 500 metrin juoksun . Vuonna 2011 Turkin kansalaisuuden saanut Özbilen voitti hopeaa sisäratojen MM-kilpailuissa Istanbulissa vuonna 2012 ajalla 3.45,35. Helsingin 2012 EM-kisojen 1 500 metrin finaalissa Özbilen sijoittui alun perin kuudenneksi, mutta hänet hylättiin, sillä hän oli kaatanut kilpailussa suomalaisen Niclas Sandellsin ja näin vienyt tältä mahdollisuudet mitaleille. Lontoon olympialaisissa 2012 hän sijoittui kahdeksanneksi. Hän saavutti seuraavana vuonna 1 500 metrillä hopeaa sisäratojen EM-kilpailuissa Göteborgissa ajalla 3.37,22. Ulkoratakaudella hän voitti Euroopan joukkuemestaruuskilpailujen 1 500 metriä, Välimeren kisoissa kultaa 800 ja 1 500 metrillä sekä karsiutui Moskovan MM-kilpailuissa 1 500 metrin välierissä.
Özbilen sijoittui 2014 Sopotin MM-hallikilpailuissa 1 500 metrillä neljänneksi. Zürichin EM-kilpailuissa hän karsiutui saman matkan alkuerissä. Sisäratojen EM-kilpailuissa 2015 Prahassa hän saavutti 1 500 metrillä hopeaa ajalla 3.37,74. Pekingin MM-kilpailuissa hän karsiutui saman matkan välierissä.
Özbilen on 177 senttimetriä pitkä ja painaa 60 kilogrammaa. Häntä valmentaa romanialainen Carol Santa.
Txema Añibarro
José María "Txema" Añibarro Astondoa (s. 26. heinäkuuta 1979 Zeberio) on espanjalainen jalkapalloilija, joka edustaa Espanjan pääsarjassa Primera Divisiónissa pelaavaa SD Eibaria. Pelipaikaltaan Añibarro on puolustaja tai puolustava keskikenttäpelaaja. Etniseltä taustaltaan Añibarro on baski.
Espanjan alasarjoissa urallaan kierrellyt Añibarro siirtyi tuolloin Espanjan toiseksi korkeimmalla sarjatasolla Segunda Divisiónissa pelanneeseen Eibariin jo vuonna 2008. Kolmannelle sarjaportaalle takaisin pudonneen kapteenina toiminut Añibarro johdatti joukkueensa kolmannelta sarjaportaalta Primera Divisióniin kahdessa vuodessa ja kaudeksi 2014-15 Eibar pääsi pelaamaan Primera Divisiónia Añibarron ollessa joukkueen kapteeni. Hän solmi vuonna 2014 joukkueen kanssa yksivuotisen sopimuksen. Kaudella 2014-2015 Añibarro pelasi Primera Divisiónissa 15 ottelua ilman maaleja.
N-asetyylineuramiinihappo
N-asetyylineuramiinihappo eli aseneuramiinihappo eli sialihappo (CHNO) on biologisesti tärkeä aminosokeri ja neuramiinihapon asetyloitu johdannainen. N-asetyylineuramiinihappoa esiintyy useiden eliöiden, muun muassa bakteerien ja eläinten soluissa.
Bakteereissa N-asetyylineuramiinihappoa esiintyy osana solukalvoa glykokonjugaatteina. Eläimissä yhdiste on sokerikomponentteina muun muassa glykoproteiineihin kuuluvissa musiineissa. Lisäksi se on osa aivoissa keskushermoston säätelyyn osallistuvia gangliosideja, jotka ovat glykosfingolipidejä. Gangliosidit toimivat reseptoreina monille sekä eläinten itsensä tuottamille yhdisteille että vierasaineille ja bakteereille ja viruksille. Esimerkiksi influenssavirukset sitoutuvat ihmisen solukalvojen N-asetyylineuramiinihappoihin limakalvoilla..
Sekä prokaryootit että eukaryootit kykenevät biosyntetisoimaan N-asetyylineuramiinihappoa. Molemmilla synteesin lähtöaineena toimii N-asetyyliglukosamiini, joka epimeroidaan N-asetyylimannosamiiniksi. Tämä aminosokerifosforyloidaan N-asetyylimannosamiini-6-fosfaatiksi, joka kondensoituu fosfoenolipyruvaatin kanssa N-asetyylineuramiinihappoaldolaasin katalysoimana muodostaen N-asetyylineuramiinihappo-9-fosfaattia. Tämä fosfaattijohdannainen hydrolysoidaan N-asetyylineuramiinihapoksi N-asetyylineuramiinihappo-9-fosfataasin katalysoimana. Bakteereilla on myös muita N-asetyylineuramiinihappoa muodostavia entsyymejä kuten N-asetyylineuramiinihapposyntaasi, joka kondensoi fosfoenolipyruvaattia N-asetyylimannosamiinin kanssa ilman fosfaattivälituotteen muodostumista tai N-asetyylineuramiinihappolyaasi, joka kondensoi N-asetyylimannosamiinia pyruvaatin kanssa. Tämän jälkeen N-asetyylineuramiinihappo aktivoidaan muodostamalla siitä nukleosidi sytidiinitrifosfaatin kanssa.
N-asetyylineuramiinihapolla on tärkeä biokemiallinen rooli ja sitä käytetään paljon biokemiallisissa ja lääketieteellisissä tutkimuksissa. Yhdisteelle on kehitetty bioteknillinen synteesi, joka perustuu N-asetyylineuramiinihappolyaasin käyttöön. Tuotanto-organismina käytetään "Escherichia coli" -bakteeria. Tuotanto tapahtuu entsyymikalvoreaktoreissa.
O’Dayne Richards
O’Dayne Richards (s. 14. joulukuuta 1988 Halfway Tree, Jamaika) on jamaikalainen kuulantyöntäjä. Hänen ennätyksensä on Rabatissa heimäkuussa 2017 työnnetty 21,96. Tulos on myös Jamaikan ennätys.
Hän voitti kultaa vuoden 2011 kesäuniversiadeissa Shenzhenissä, vuoden 2014 Kansainyhteisön kisoissa Glasgow'ssa silloisella ennätystuloksellaan 21,61 ja vuoden 2015 Pan-Amerikan kisoissa Torontossa niin ikään silloisella ennätyksellään 21,69. Richards on myös kaksinkertainen Keski-Amerikan ja Karibian mestari. Hän oli mukana myös vuoden 2013 MM-kilpailuissa Moskovassa, mutta jäi siellä karsintaan. Hän karsiutui myös Sopotin MM-hallikilpailuissa 2914. Richards sivusi omaa ennätystään 21,69 vuoden 2015 MM-kilpailuiden finaalissa, jossa hän saavutti pronssia.
Rion olympialaisissa 2016 hän oli kahdeksas tuloksella 20,64. Hän karsiutui loppukilpailusta Lontoon MM-kilpailuissa 2017. Seuraavana vuonna hän sijoittui 11:nneksi Birminghamon MM-hallikilpailuissa ja neljänneksi Gold Coastin Kansainyhteisön kisoissa 2018.
Ulkona
Sisällä
Marco Fassinotti
Marco Fassinotti (s. 29. huhtikuuta 1989 Torino) on italialainen korkeushyppääjä. Seuratasolla hän edustaa CS Aeronautica Militarea.
Barcelonan EM-kisoissa 2010 Fassinotti oli yhdeksäs ja Zürichin EM-kisoissa 2014 seitsemäs. Pariisin sisäratojen EM-kisoissa 2011 ja Sopotin sisäratojen MM-kisoissa 2014 hän oli kuudes. Fassinotti on voittanut Italian mestaruuden kahdesti ulkona (2013 ja 2015) ja kerran sisäradoilla (2014).
Fassinottin ennätys ulkoradoilla on kesäkuussa 2015 Oslossa hypätty 233. Helmikuussa 2016 hän hyppäsi halliennätyksensä 235, joka sivusi sisäratojen Italian ennätystä.
Herbert Boyer
Herbert Boyer (s. 10. heinäkuuta 1936) on yhdysvaltalainen biokemisti, joka ensimmäisenä vuonna 1973 onnistui muuttamaan eliön perimää ujuttamalla erään bakteerin perimään toisen lajin DNA:ta. Näin hän loi yhdistelmä-DNA-tekniikan.
Boyer valmistui tohtoriksi Pittsburghin yliopistosta 1963. Työskenneltyään eri laboratorioissa hän päätyi Kalifornian yliopiston Berkeleyn kampukselle biokemian professoriksi. Tähän aikaan tutkijoille oli selvinnyt, että DNA:n emäsjärjestys määrää, millaisia proteiineja solu tuottaa. Boyer onnistui vuonna 1973 muuttamaan "Escherichia coli" -bakteerin emäsjärjestystä siirtämällä sen DNA:han vieraasta lajista otettua DNA:ta.
Vuonna 1976 Boyer perusti yhdessä pääomasijoittaja Robert A. Swansonin kanssa Genentech-yrityksen erityisesti synteettisen insuliinin tuottamiseen. Yritys on laajentunut monille lääketeollisuuden aloille. Boyer sai The Economist -talousaikakauslehden innovatiivisuuspalkinnon yhdessä Stanley Cohenin kanssa 2005.
Huang Shih-Feng
Huang Shih-Feng (s. 2. maaliskuuta 1992) on taiwanilainen keihäänheittäjä. Hänen ennätyksensä on vuonna 2016 Kawasakissa heitetty 83,82.
Huang voitti kultaa alle 18-vuotiaiden MM-kisoissa 2009 Bressanonessa tuloksella 74,00. Vuonna 2015 hän voitti kultaa Aasian-mestaruuskilpailuista Wuhanista ja hopeaa kesäuniversiadeista Gwangjusta tuloksella 81,27 m.
Ensimmäistä kertaa Huang heitti yli 80 metrin vuonna 2013.
Ruosniemen panimo
Ruosniemen panimo on Porin Ruosniemessä sijaitseva porilais-espoolainen pienpanimo. Panimo keskittyy käsintehtyihin laatuoluihin ja toiminta-ajatus on luoda maultaan omaleimaisia ja haastavia oluita. Panimon tuotteet valmistetaan itse suunnitellulla ja rakennetulla laitteistolla vanhassa kivinavetassa.
Panimo valmistaa viittä tuotetta, joista Sihteeriä on myynnissä myös päivittäistavarakaupoissa:
Luettelo hissialan termeistä
Tämä on luettelo hissialaan kuuluvista termeistä.
Lummekoisa
Lummekoisa ("Elophila nymphaeata") on yleinen, vesistöjen läheisyydessä tavattava pienehkö perhoslaji.
Lummekoisan siipien pohjaväri on valkoinen, mutta laajalti ruskeakehnäinen sävyn vaihdellessa kellanruskeasta tumman kahvinruskeaan. Myös kuviointi vaihtelee paljon. Etusiipien etureunassa on pari puhtaan valkoista täplää ja siiven keskiosassa pyöreähkö valkoinen laikku, jota tummanruskeat poikkiviirut rajaavat. Siiven ulkoreunassa on myös rivi epäsäännöllisiä, valkoisia laikkuja. Takasiivet ovat enimmäkseen valkoiset ja niissä on kaksi poikkiviirua, joiden välissä on kellertävä, ruskeareunainen keskitäplä ja viirujen ulkopuolelta siipi on ruskeahko. Sekä etu- että takasiivissä aivan siiven ulkoreunassa on vaalean ruskeankeltainen juova. Siipiripset ovat ruskeat. Siipiväli 22–23 mm.
Joskus voi esiintyä tummanharmaita ("f. obscuralis") tai lähes mustia ("f. nigra") värimuotoja.
Lummekoisaa tavataan Pohjois-Afrikasta Euroopan poikki Keski-Aasiaan. Suomessa se esiintyy Etelä-Lapin korkeudelle saakka, pääasiassa kuitenkin Oulu-Kajaani-linjan eteläpuolella. Perhoset lentävät yhtenä sukupolvena kesäkuun lopulta elokuun lopulle huipun ollessa heinä-elokuun vaihteessa.
Lummekoisa on toukan ravintokasvien vuoksi sidoksissa vesistöihin, eikä se lennä kauas elinpaikaltaan. Tyypillisiä elinympäristöjä ovat lammet, kanavat ja muut hitaasti virtaavat vesistöt sekä makeassa että murtovedessä. Perhoset lepäilevät päivisin kasveilla, mutta lähtevät häirittyinä herkästi lentoon ja lento alkaa muutenkin jo iltapäivällä jatkuen yöhön. Perhoset tulevat valolle.
Toukka elää vesikasveilla, enimmäkseen veden alla, mikä on perhosilla hyvin poikkeuksellista. Se on aluksi miinaaja, mutta oleskelee myöhemmin irtileikkaamistaan lehdenpaloista muodostuvan suojan sisällä ja syö lehden alapintaa aiheuttaen lehtiin yläpuoleltakin näkyviä ikkunamaisia ohentumia. Kotelo sijaitsee suojassa kasvin varrella, hieman vedenpinnan alapuolella. Toukka talvehtii ravintokasvilla veden alla.
Toukan ravintokasveja ovat erilaiset kelluvalehtiset vesikasvit, kuten isoulpukka ("Nuphar lutea"), lumpeet ("Nymphaea"), vidat ("Potamogeton") ja palpakot ("Sparganium").
Limaskakoisa
Limaskakoisa ("Cataclysta lemnata") on vesistöjen tuntumassa tavattava pieni perhoslaji.
Limaskakoisan etusiivet ovat kapean pitkänomaiset, väriltään sotkuisen vaaleanruskeasta lähes valkoiseen ja niiden keskellä on musta keskitäplä. Ulkoreunassa on rivi ruskeita täpliä. Myös takasiivet ovet vähäkuvioiset. Niiden poikki kulkee kaksi mutkittelevaa, ruskeaa poikkiviirua, joiden välissä on musta keskitäplä. Takasiiven ulkoreunassa on yhteensulautuneista mustista, sinikeskustaisista täplistä muodostuva vyö ja sen ulkopuolella likaisenkeltainen juova. Siipiväli 15–25 mm.
Lajin levinneisyys yltää Pohjois-Afrikasta lähes koko Euroopan kautta Keski-Aasiaan. Suomessa perhosta tavataan Etelä-Lappiin saakka. Perhoset lentävät yhtenä sukupolvena .
Limaskakoisa esiintyy vesikasveja kasvavien järvien, lampien, lampareiden ja muiden seisovien tai hitaasti virtaavien vesialueiden luona ja on esiintymiseltään paikallinen. Koiraat aloittavat lennon iltapäivällä ja naaraat liittyvät mukaan iltahämärissä. Molemmat sukupuolet tulevat valolle.
Toukat elävät veden alla, lehdenkappaleista tekemänsä suojan sisällä. Osa toukista aluksi kovertaa lehtiä, mutta muutoin toukat elävät vapaina. Koteloituminen tapahtuu ravintokasville aivan veden pinnan alle. Toukka talvehtii.
Toukkien ravintokasveja ovat etenkin limaskat ("Lemna"), mutta myös muutamat muut vesikasvit.
Tarbert
Tarbert () on kylä Hebridien saariryhmään kuuluvalla Na Hearadh'llä. Kylästä on lauttayhteys Ùigeen Skyein saarelle. Vuonna 2001 An Tairbeartin ympäristön asukkaista 57% oli gaelinkielisiä, mikä on vähemmän kuin muualla Na Hearadh'llä keskimäärin.
An Tòb
An Tòb eli An t-Òb () on kylä Hebridien saariryhmään kuuluvalla Na Hearadh'llä. Kylästä on lauttayhteys Beàrnaraigh na Hearadh'n saarelle. Vuonna 2001 kylän asukkaista 75% oli gaelinkielisiä.
Luettelo epäitsenäisten alueiden lipuista
Tämä on luettelo epäitsenäisten alueiden lipuista. Luetteloon on otettu Alankomaiden, Australian, Espanjan, Ison-Britannian, Kiinan, Portugalin, Ranskan, Tanskan, Uuden-Seelannin ja Yhdysvaltojen asuttujen merentakaisten alueiden ja erillishallintoalueiden liput. Liput on kerätty Wikimedia commonsista, värisävyjä ja mittasuhteita ei ole tarkistettu.
FS Tage (1886)
FS Tage oli Ranskan laivaston vuonna 1886 vesillelaskettu panssarikansiristeilijä. Alus oli alun perin parkkitakiloitu.
Alus tilattiin St. Nazairesta Ateliers et Chantiers de la Loirelta, missä köli laskettiin heinäkuussa 1886. Alus laskettiin vesille 28. lokakuuta 1886 ja otettiin palvelukseen joulukuussa 1890.
Alus poistettiin palveluksesta vuonna 1910 ja se romutettiin.
Adrar (Mauritania)
Adrar on hallintoalue Mauritaniassa. Se on saanut nimensä maan luoteisosassa sijaitsevasta samannimisestä ylätasangosta. Alueen pinta-ala on 215 000 neliökilometriä. Sen hallinnollinen keskus on Atarin kaupunki. Asukkaita on 69 500 henkeä (vuonna 2000).
Adrarin alue rajoittuu pohjoisessa Länsi-Saharaan ja Mauritanian Tiris Zemmourin alueeseen, idässä Maliin ja Hodh El Charghin alueeseen, etelässä Tagantin ja Trarzan alueisiin sekä lännessä Inchirin alueeseen. Se on etupäässä kuivaa Saharan autiomaata, jonka kasvillisuus on hyvin vähäistä. Alue käsittää neljä departementtia ja 11 kuntaa:Adrarin ylängön kanta-asukkaita ovat berberit ja keitaiden mustat maanviljelijät. Lamtuna-heimon berberit valtasivat sen 900-luvulla. Kolmesataa vuotta myöhemmin makil-heimon arabit alistivat berberit. Ouadanen ja Chinguettin keitaat toimivat keskiajalla Marokon Sijilmasasta ja Marrakechista Senegal ja Niger -joille suuntautuneen karavaanikaupan pysähdyspaikkoina. 1700-luvulla alueelle syntyi Adrarin emiirikunta. Sen yhteiskuntarakenteen huipulla olivat hasan-arabiryhmään kuuluvat soturit, heidän alapuolellaan karjanhoitoa harjoittavat zenaga-berberit ja alinna maata viljelevät orjat. Ranskalaiset valloittivat alueen vuonna 1909, mutta Adrarin emiiri kapinoi heitä vastaan vielä 1930-luvun alussa. Nykyään berberit ovat sulautuneet arabeihin ja väestön enemmistön muodostavat mustien orjien jälkeläiset.
Seudun elinkeinoja ovat paimentolaisuuteen perustuva karjanhoito, taateleita, viljaa ja vihanneksia tuottava keidasviljely sekä perinteiset käsityöammatit. Atarissa on myös elintarviketeollisuutta. Suurin osa väestöstä on asettunut kuivuuden takia kaupunkeihin.
FS Sfax (1884)
FS Sfax oli Ranskan laivaston ensimmäinen vuonna 1884 vesillelaskettu panssarikansiristeilijä.
Alus tilattiin Brestin laivastontelakalta ja sen köli laskettiin toukokuussa 1882. Alus laskettiin vesille 29. toukokuuta 1884 ja se otettiin palvelukseen kesäkuussa 1897.
Alus poistettiin palveluksesta vuonna 1906 ja se romutettiin.
FS Davout (1889)
FS Davout oli Ranskan laivaston vuonna 1889 vesillelaskettu panssarikansiristeilijä.
Alus tilattiin Toulonin laivastontelakalta, missä köli laskettiin syyskuussa 1887. Alus laskettiin vesille lokakuussa 1889 ja se otettiin palvelukseen vuonna 1891.
Alus poistettiin palveluksesta vuonna 1910 ja se romutettiin.
Uposkoisa
Uposkoisa ("Acentria ephemerella") on vesistöjen äärellä tavattava pieni perhoslaji.
Uposkoisan etusiivet ovat pituuteensa nähden kapeat ja harmaanvalkoset ilman kuviointia, joskin etureunasta sävyltään tummemmat. Takasiivet ovat puhtaanvalkoiset. Siipiripset ovat melko pitkät. Osa naaraista on kokonaan siivettömiä. Takaruumiin selkäpuoli on osittain ruskea. Siipiväli 10–17 mm.
Uposkoisaa tavataan yleisenä lähes koko Euroopassa. Se on myös levinnyt vieraslajina Pohjois-Amerikkaan. Suomessa sitä tavataan Ahvenanmaalta ja etelärannikolta ainakin Tornion korkeudelle saakka. Perhoset ovat lennossa heinä-elokuussa.
Uposkoisa on sidoksissa vesistöihin, eikä sitä juuri tapaa muualta. Elinympäristöjä ovat järvet, lammet ja hitaasti virtaavat joet. Perhosen elintapa on sikäli erikoinen, että siivettömät naaraat elävät veden alla nousten pintaan vain parittelua varten. Koiraat lentävät lähellä veden pintaa ja parittelu tapahtuu nopeasti pinnalla. Koiraita voi lentää öisin valolle. Toukka elää vesikasveilla jopa kahden metrin syvyydessä, löyhän seitin tai lehdenkappaleista kasatun suojan naamioimana ja myös koteloituminen tapahtuu vedenpinnan alapuolella. Toukka talvehtii.
Toukan ravintokasveja ovat varsin monet vesikasvit, erityisesti vesirutto ("Elodea canadensis") ja näkinparrat ("Chara").
Atar (Mauritania)
Atar () on keidaskaupunki ja kunta sekä Adrarin alueen ja Atarin departementin hallinnollinen keskus Mauritaniassa. Se sijaitsee Saharan länsiosassa Adrarin tasangolla 435 kilometriä Nouakchott‎ista koilliseen. Kaupungissa on 24 000 asukasta (vuonna 2000).
Atar on vanha Saharan ylittävän karavaanikaupungin pysähdyspaikka. Se koostuu ksariksi kutsutusta vanhasta osasta ja sen ympärille rakennetusta nykyaikaisesta kaupungista. Ranskalaiset valtasivat Atarin vuonna 1909 ja rakensivat sen lähelle suuren varuskunnan, joka on sittemmin toiminut Mauritanian armeijan koulutuskeskuksena. Kaupungin kautta kulkee Nouakchott‎ista Algerian rajalle johtava maantie. Sen lähistöllä sijaitsee myös lentokenttä.
FS Suchet (1893)
FS Suchet oli 1800-luvun lopulla valmistettu Ranskan laivaston panssarikansiristeilijä, jonka piti alun perin olla edeltäjänsä sisaralus. Alukseen valmistettiin kuitenkin pidempi runko.
Alus tilattiin Toulonin laivastontelakalta ja sen köli laskettiin lokakuussa 1887. Alus laskettiin vesille 10. elokuuta 1893 ja se otettiin palvelukseen vuonna 1894.
Alus poistettiin palveluksesta vuonna 1906 ja se romutettiin.
Mason Plumlee
Mason Alexander Plumlee (s. 5. maaliskuuta 1990 Fort Wayne, Indiana) on yhdysvaltalainen koripalloilija, joka on pelannut NBA:ssa vuodesta 2013 lähtien.
Isona laitahyökkääjänä pelaavan Plumleen varasi 22. vuorolla Brooklyn Nets, jota Plumlee edusti kaksi kautta. Vuonna 2015 hän siirtyi Portland Trail Blazersiin ja kesken kauden 2016–2017 Denver Nuggetsiin. Plumleen Miles-veli on myös NBA-koripalloilija.
Plumlee kuului Yhdysvaltain maajoukkueeseen vuoden 2014 MM-kilpailuissa, joissa maa voitti kultaa.
Purokoisa
Purokoisa ("Parapoynx stratiotata") on pieni, vesistöjen ympäristössä tavattava perhoslaji.
Etusiivet ovat pitkät ja kapeat, pohjaväriltään valkoiset, mutta useimmiten kokonaan vaaleanruskeakehnäiset. Ulompi poikkiviiru erottuu vaihtelevasti, mutta on siiven tyven puolelta tummavarjosteinen. Siiven keskiosassa on valkoinen, mustareunainen täplä. Takasiivet ovat valkoiset ja niissä on selkeä musta poikkiviiru sekä sen sisäpuolella toinen, himmeämpi poikkiviiru. Myös aivan siiven ulkoreunassa on ohut, musta viiru. Siipiväli 21–30 mm.
Purokoisaa tavataan Pohjois-Afrikasta Euroopan poikki Kiinaan, Euroopassa hyvin laajalle levinneenä. Suomessa havainnot keskittyvät maan eteläosiin. Perhoset lentävät yhtenä sukupolvena heinäkuun puolivälistä elokuun lopulle.
Purokoisan elinpaikkoja ovat hitaasti virtaavat vesistöt, mutta perhoset voivat lentää joskus kauemmaksikin. Ne lähtevät liikkeelle melko myöhään illalla ja tulevat valolle. Toukat elävät veden alla kasvinkappaleista tekemänsä suojuksen suojissa. Myös koteloituminen tapahtuu veden alla.
Toukan ravintoa ovat monet vesikasvit, muiden muassa sahalehti ("Stratiotes aloides"), vesirutto ("Elodea canadensis") ja lumpeet ("Nymphaea").
Seth Lloyd
Seth Lloyd (s. 1960) on konetekniikan professori MIT:ssä Yhdysvalloissa. Hän kutsuu itseään "kvanttimekaanikoksi". Hän tutkii mm. kvanttisysteemeitä ja on tehnyt uraauurtavia töitä kvanttilaskennan ja kvanttiviestinnän saralla.
Andre Drummond
Andre Jamal Drummond (s. 10. elokuuta 1993 Mount Vernon, New York) on yhdysvaltalainen koripalloilija, joka on pelannut NBA:ssa vuodesta 2012 lähtien.
Sentterinä pelaavan Drummondin varasi yhdeksännellä vuorolla Detroit Pistons, jota Drummond edustaa.
Drummond kuului Yhdysvaltain kultajoukkueeseen vuoden 2014 MM-kilpailuissa.
Drummond on pelannut ssa vuosina 2016 ja 2018. Kaudella 2015–2016 hänet valittiin liigan . Kausina 2015–2016 ja 2017–2018 hän oli NBA:n levypallotilaston ykkönen lukemin 14,8 ja 16,0.
Drummond tunnetaan huonona vapaaheittäjänä: hän on onnistunut urallaan vapaaheitoissa selvästi alle 50 prosentin tarkkuudella. NBA:ssa Drummondia rikotaan ajoittain tahallaan tämän heikkouden hyödyntämiseksi. 20. tammikuuta 2016 Houston Rockets rikkoi Drummondia 36 vapaaheiton arvoisesti. Drummond epäonnistui näistä 23:ssa, mikä rikkoi Wilt Chamberlainin edellisen ennätyksen (22) vuodelta 1967.
Tv-maailma
TV-maailma on viikoittain ilmestyvä television ja radion ohjelmatietolehti, joka alkoi ilmestyä vuonna 1998 ja joka tulee "Suomen Kuvalehden" ja "Seuran" tilaajille maksutta. Sen nykyinen päätoimittaja on Saija Hakoniemi.
Jamal Crawford
Aaron Jamal Crawford (s. 20. maaliskuuta 1980 Seattle, Washington) on yhdysvaltalainen koripalloilija, joka on pelannut NBA:ssa vuodesta 2000 lähtien.
Cleveland Cavaliers varasi takamiehenä pelaavan Crawfordin kahdeksannella vuorolla. Crawford ei jäänyt Cavaliersiin vaan on edustanut useita eri NBA-seuroja. Crawford valittiin NBA:n kausilla 2009–2010, 2013–2014 ja 2015–2016. Hän on ensimmäinen kyseisen palkinnon kolme kertaa voittanut pelaaja. Kaudella 2011–2012 Crawford oli NBA:n tarkin vapaaheittäjä onnistuttuaan 92,7-prosenttisesti.
Nokkoskoisa
Nokkoskoisa ("Anania hortulata") on yleinen, mustavalkoinen yöperhoslaji.
Nokkoskoisa on varsin helposti tunnistettava perhoslaji. Siivet ovat pohjaväriltään valkoiset ja niiden ulkoreuna on musta. Sekä etu- että takasiiven poikki kulkee mustien täplien rivi. Etusiiven etureuna on musta ja siiven keski- sekä tyviosassa on muutama musta täplä. Lisäksi takasiivessä musta keskitäplä lähellä siiven tyveä. Aivan etusiiven tyvellä on keltaista väriä Ruumis on keltainen ja mustan kirjava. Siipiväli 27–33 mm.
Lajin levinneisyys ulottuu Pohjois-Afrikasta Euroopan poikki aina Baikalille saakka. Suomessa nokkoskoisaa tavataan Ahvenanmaalta ja etelärannikolta Etelä-Lappiin saakka. Perhoset lentävät yhtenä sukupolvena kesäkuun alusta heinä-elokuun vaihteeseen.
Nokkoskoisa elää niityillä, puistoissa, puutarhoissa. Se suosii nokkosia kasvavia melko viileän mikroilmaston ympäristöjä. Perhoset lentävät iltahämärissä ja tulevat valolle, mutta lähtevät päivälläkin häirittyinä helposti lentoon. Toukka talvehtii.
Toukan pääasiallisia ravintokasveja ovat nokkoset ("Urtica"), mutta se voi elää myös esimerkiksi mintuilla ("Mentha") ja herukoilla ("Ribes").
Yhdysvaltain avoin tennisturnaus 2014
Vuoden 2014 Yhdysvaltain avoin tennisturnaus pelattiin 25. elokuuta – 8. syyskuuta 2014 Queensissä, New Yorkissa. Se oli kaikkiaan 134. Yhdysvaltain avoin tennisturnaus ja vuoden neljäs Grand Slam -turnaus.
Kaksinpelien puolustavat mestarit olivat miehissä turnauksen väliin jättänyt Espanjan Rafael Nadal ja naisissa Yhdysvaltain Serena Williams. Nadal joutui jättämään turnauksen väliin rannevamman vuoksi.
Mestaruuden voitti miesten kaksinpelissä ensimmäisen Grand Slam -voittonsa saavuttanut Marin Čilić ja naisissa kolmannen kerran peräkkäin Serena Williams.
Glashütte Original
Glashütte Original on saksalainen luksuskelloja valmistava yritys, joka syntyi vuonna 1994 "VEB Glashütter Uhrenbetriebe" (GUB) -yrityksen yksityistämisen seurauksena. GUB oli Itä-Saksalainen konglomeraatti, joka perustettiin Glashütten alueen kellovalmistajista vuonna 1951. Konglomeraattiin kuului myös vuonna 1845 perustettu A. Lange & Söhne, joka kuului nykyisin Richemonttiin. Glashütte Original on yksi harvoista kellovalmistajista, joka valmistaa omat koneistonsa, ja sillä onkin kymmenen merkittävää innovaatiota mekaanisten koneistojen saralla.
Nykyisin Glashütte Original on osa Swatch Groupia.
Maurice Costello
Maurice George Costello (22. helmikuuta 1877 Pittsburgh, Pennsylvania – 29. lokakuuta 1950 Los Angeles, Kalifornia) oli yhdysvaltalainen näyttelijä, ohjaaja ja käsikirjoittaja. Costello oli 1890-luvun lopun ja 1900-luvun alun huomattavia vaudeville-esiintyjiä, ja hän oli yhdysvaltalaisen elokuvan ensimmäisiä miestähtiä. Hän työskenteli näyttelijänuransa ohella myös ohjaajana ja käsikirjoittajana.
Pennsylvanian Pittsburghissa irlantilaisille maahanmuuttajille vuonna 1877 syntynyt Costello teki ensimmäisen elokuvansa vuonna 1905. Costello oli ensimmäinen elokuvanäyttelijä, joka näytteli salapoliisi Sherlock Holmesia valkokankaalla. Costello oli Vitagraph Studiosin sopimusnäyttelijä, ja studiolla hänen vastanäyttelijänään oli usein Florence Turner. Kuten monien muidenkin mykkäelokuvanäyttelijöiden kohdalla, Costellon elokuvaura lähti laskuun äänielokuvan tulon myötä. Kuitenkin hän jatkoi elokuvantekoa aina vuoteen 1945 asti, mutta hänen roolinsa olivat ainoastaan avustajia tai pieniä sivurooleja.
Maurice Costello oli aviossa näyttelijä Mae Costellon (omaa sukua Altschuk; 1882–1929) kanssa vuodet 1902–1927. Costellot saivat kaksi tytärtä, näyttelijöinä myöhemmin työskennelleet Dolores Costellon ja Helene Costellon. Costellot päätyivät asumuseroon vuonna 1910, ja heidän avioeronsa myönnettiin vuonna 1927. Toisen kerran Costello avioitui taidemaalari Ruth Reevesin (1892–1966) kanssa vuonna 1939, mutta avioliitto päättyi eroon vuonna 1941. Costello kuoli sydänsairauteen 73-vuotiaana Los Angelesissa vuonna 1950. Hänet haudattiin katolilaiselle Calvaryn hautausmaalle East Los Angelesiin. Costello sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6515 Hollywood Boulevard 8. helmikuuta vuonna 1960.
Punatytönkorento
Punatytönkorento ("Pyrrhosoma nymphula") on tytönkorentoihin kuuluva kirkkaanpunainen sudenkorento.
Punatytönkorento eroaa punaisella värityksellään selvästi muista Suomessa tavattavista tytönkorentolajeista, joista yksikään ei ole punainen. Naaraalla on koirasta tukevampi takaruumis. Vaikka laji on kirkasvärinen, se on usein varsin huomaamaton pysytellessään paikoillaan kasvillisuuden seassa.
Punatytönkorennon takaruumiin pituus on 25–29 mm ja takasiiven pituus 19–25 mm.
Lajia tavateen melkein koko Euroopassa, Marokon ja Tunisian pohjoisosissa sekä Aasiassa Kaspianmerelle asti. Itäisillä elinalueillaan punatytönkorento on harvinaistumassa. Se kuuluu Euroopassa kuitenkin monin paikoin yleisimpiin ja runsaslukuisimpiin hentosudenkorentolajeihin.
Suomessa lajia esiintyy jokseenkin harvinaisena ja paikoittain. Esiintymät ovat usein kohtalaisen pieniä. Ahvenanmaalla lajia ei tavata.
Punatytönkorentoa esiintyy virtaavilla vesillä. Varsinkin varjoisat paikat hidasvirtauksisilla korpipuroilla ja pikkujoilla ovat lajin suosiossa. Etelä-Suomessa sitä on havaittu lentämässä myös ojien seisovilla vesillä. Laji elää Euroopassa enimmäkseen seisovilla vesillä.
Lajin lentoaika on Suomessa kesäkuun alusta elokuun alkupuolelle. Päälentoaika sijoittuu kesäkuun puolenvälin tienoilta heinäkuun puoliväliin.
Tappajan jäljet
Tappajan jäljet ("Point Blank") on yhdysvaltalainen rikoselokuva, jonka on ohjannut John Boorman. Sen ensi-ilta oli vuonna 1967.
Elokuva oli Boormanin toinen pitkä ohjaus. Boorman toteutti Marvinin pyynnön ohjatessaan elokuvan, ja tuotantovaiheessa Marvin oli merkittävä vaikuttaja. Kaupallinen menestys se ei ollut ensi-iltansa aikaan, mutta myöhemmin siitä on tullut kulttiklassikko.
"The New York Timesin" kriitikot valitsivat "Tappajan jäljet" vuonna 2004 yhdeksi kaikkien aikojen tuhannesta parhaasta elokuvasta maailmassa.
Marvin esittää vähäpuheista roistoa Walkeria, joka on joutunut petetyksi. Elokuvan alussa häntä ammutaan. Hän etsii ryöstörahoja ja joutuu siinä yhteydessä raivaamaan tieltä salaperäisen rikollisjärjestön jäseniä.
Elokuva on Tv-maailman kirjoittajan Arto Pajukallion mukaan ajan ja lajityypin omaleimaisimpia teoksia. Sitä on pidetty haavoittuneen miehen houreena, mihin viittaavat muun muassa suoraviivaiset ratkaisut, jotka rikkovat perinteistä kerrontaa.
Richemont
Compagnie Financière Richemont SA (puhekielessä vain Richemont) sveitsiläislähtöinen luksusesineiden holdingyhtiö, jonka perusti vuonna 1988 eteläafrikkalainen liikemies Johann Rupert. Lukuisten tytäryhtiöidensä kautta se suunnittelee ja valmistaa korkean luokan aseita, koruja, kelloja, kirjoitusvälineitä, vaatteita ja muita luksustuotteita. Richemont on listautunut Johannesburgin ja Sveitsin pörsseihin. Richemont on maailman toiseksi suurin luksusesineitä tuottava holdingyhtiö.
Seuraavat yhtiöt kuuluvat Richemontiin.
Glashütte
Glashütte on kaupunki Sächsische Schweiz-Osterzgebirgen piirikunnassa Saksin osavaltiossa, Saksassa. Kaupunki on saksalainen kelloteollisuuden syntymäseutua ja nykyinen Saksalaisten luksuskellojen keskus. Nykyisin kaupungissa asuu noin 7 000 ihmistä. Historiallisissa dokumenteissa kaupunki mainitaan ensimmäinen kerran vuonna 1445.
Kellovalmistajat, jotka nykyisin sijaitsevat Glashüttessa:
Carlos Ruf
Carlos Ruf (s. 14. lokakuuta 1969 Hamina, Suomi) on espanjalainen aktiiviuransa lopettanut koripalloilija, pelipaikaltaan sentteri. Hän pelasi enimmäkseen Espanjan pääsarjassa.
Ruf voitti Ram Joventutin joukkueessa Korać cupin vuonna 1990 ja Espanjan mestaruuden vuosina 1991 ja 1992. Hän pelasi myös Espanjan nuorisomaajoukkueissa.
Flying Colors (albumi)
Flying Colors on yhdysvaltalaisen progressiivisen rock -yhtyeen Flying Colorsin ensimmäinen studioalbumi. Levyn julkaisi Mascot Label Group 26. maaliskuuta 2012.
Evin Rubar
Evin Rubar (s. 14. joulukuuta, 1975) on ruotsalainen tv-toimittaja ja dokumentti
ohjaaja. Hänen sukujuurensa ovat kurdilaiset. Rubar on tunnettu kohua herättäneistä dokumenteistaan, joiden aiheisiin lukeutuvat muun muassa radikaalifeminismi ja muslimikoulut Ruotsissa.
A. Lange &amp; Söhne
A. Lange & Söhne on Saksan Glashüttessä sijaitseva vuonna 1845 perustettu luksuskelloja valmistava yritys, jota pidetään yhtenä parhaista mekaanisten kellojen valmistajista.
Yrityksen perusti Ferdinand Adolph Lange vuonna 1845 nimellä Lange. Ferdinand ja hänen kuolemansa jälkeen hänen poikansa Emil ja Richard valmistivat korkealuokkaisia taskukelloja. Langen perheyritys valmisti kelloja toisen maailmansodan loppuun asti. Sodan jälkeen yritys lakkasi olemasta, kun glashütteläiset kellovalmistajat yhdistettiin VEB Glashütter Uhrenbetriebe (GUB) -konglomeraattiin. Itä-Saksan hajoamisen jälkeen perustajan pojanpojanpoika Walter Lange yhdessä Günter Blümlein kanssa aloittivat yrityksen toiminnan uudelleen usean sveitsiläisen kellovalmistajan avustuksella. Yritys julkaisi ensimmäisen mallistonsa 1994. Nykyisin A. Lange & Söhne on osa Richemont-konsernia.
Panerai
Officine Panerai Marketing e Communicazioni Srl ("yleisesti Officine Panerai tai pelkkä Panerai") on italialais-sveitsiläinen luksuskelloja valmistava yritys. Giovanni Panerai (1825–1897) perusti yrityksen Firenzessä, Italiassa vuonna 1860. Yrityksen päämaja on vieläkin Firenzessä, mutta kellot valmistetaan Neuchâtelissa, Sveitsissä. Panerai käyttää kelloissaan, sekä ETA:n, että omia koneistojaan. Panerai on tunnettu kestävistä työkalumaisista kelloistaan, ja niitä käyttivät muun muassa taistelusukeltajat toisessa maailmansodassa. Näihin kelloihin perustuukin nykyiset Luminor ja Radiomir -rannekellomallit.
Nykyisin yritys on osa Richemontia.
Alchemy Vol.1
Alchemy Vol.1 on suomalaisen rockyhtye Poets of the Fallin ensimmäinen kokoelma-albumi. Albumi julkaistiin Suomessa ja iTunesissa 16. maaliskuuta 2011. Albumi sisältää viisi kappaletta albumilta "Signs of Life", kolme kappaletta albumilta Carnival of Rust, kaksi kappaletta albumilta Revolution Roulette, kolme kappaletta albumilta Twilight Theater, sekä kaksi uutta kappaletta.
Albumi nousi Suomen virallisen listan sijalle 9.
Tuula Koukku
Tuula Hannele Koukku (s. 27. syyskuuta 1947 Kymi) on suomalainen toimittaja, joka työskenteli "Tiede"-lehden toimittajana sen perustamisesta 1980 alkaen, viimeksi sen päätoimittajana vuoteen 2006 saakka ja osa-aikaisena tuottajana täydelle eläkkeelle siirtymiseensä asti. Hän on koulutukseltaan fyysikko ja valmistui filosofian maisteriksi Jyväskylän yliopistosta vuonna 1972.
Vuonna 2005 Koukulle myönnettiin Suomen Kuvalehden journalistipalkinto. Sen perusteluissa valintaraati sanoi Koukun toimineen ansiokkaasti tieteen popularisoimiseksi journalismissa sekä kouluttaneen suuren joukon tiedetoimittajia eri medioihin tieteen edistämiseksi. ”Hänen työnsä osoittaa, että myös monimutkaisten ilmiöiden ja asioiden syy-yhteydet on mahdollista hahmottaa luotettavalla tavalla sirpaloituvan mediatulvan keskellä. Tieteen popularisoiminen on vaikea alue, jolla voi onnistua vain huippujournalisti.” Samana vuonna koko Koukun johtama "Tiede"-lehden toimitus sai Suomen tiedetoimittajain liiton Tiedetoimittaja-palkinnon.
Forbin-luokka (risteilijä)
Forbin-luokka oli Ranskan laivaston kolmen aluksen muodostama panssarikansiristeilijäluokka.
Maila-Katriina Tuominen
Maila-Katriina Tuominen on suomalainen toimittaja, joka työskenteli Aamulehden kuvataidekriitikkona ja kulttuuritoimittajana vuodesta 1972 eläkkeelle siirtymiseensä 2009 saakka.
Vuonna 2003 Tuomiselle myönnettiin Suomen Kuvalehden journalistipalkinto. Hänet palkittiin näkemyksellisestä kulttuuritoimittajan työstä sekä siitä, että hän on avannut uuden oven journalismissa maahanmuuttajien itse kirjoittamilla sivuilla.
Vuonna 2006 hän sai tiedonjulkistamisen valtionpalkinnon.
Kaudella 2013–2014 Tuominen toimi Pirkanmaan taidetoimikunnan puheenjohtajana.
Miranda de Ebro
Miranda de Ebro on kaupunki Ebrojoen varrella Burgosin maakunnassa Kastilia ja Leónin itsehallintoalueella Espanjassa. Miranda de Ebron asukasluku on noin 37 000 (2015).
Jalkapalloseura CD Mirandés on kotoisin kaupungista.
International Watch Company
International Watch Co. ("tunnetaan myös nimellä IWC tai IWC Schaffhausen") on sveitsiläinen luksuskelloja valmistava yritys. Schaffhausen kaupungissa sijaitseva IWC on ainut suurista kellovalmistajista, joilla on tehdas Itä-Sveitsissä saksankielisellä alueella.
IWC:n perusti amerikkalainen insinööri ja kelloseppä Florentine Ariosto Jones vuonna 1868. Myöhemmin Jonesin tavattua schaffhausenilaisen kellosepän Johann Heinrich Moser, siirsi Jones yrityksensä toiminnan Schaffhauseniin. Johannes Rauschenbach-Vogel osti yrityksen vuonna 1880. Rauschenbachin perhe omisti yrityksen neljän sukupolven ajan, jolloin yritys käytti useita eri nimiä. 1930-luvulla IWC oli ensimmäisiä yrityksiä, jotka valmistivat suuria pilottirannekelloja. Kvartsikellojen valmistuksen yritys aloitti 1969. Kvartsikriisin myötä IWC kuitenkin vältti toiminnan siirtämistä kvartsikellojen rakentamiseen ja keskittyi edelleen mekaanisiin kelloihin, joista se on tunnettu nykypäivänä. Nykyisin IWC työllistää yli 390 työntekijää ja on vuodesta 2000 lähtien kuulunut Richemontiin.
Vacheron Constantin
Vacheron Constantin ​[vaʃərɔ̃ kɔ̃stɑ̃tɛ̃] on vuonna 1755 perustettu sveitsiläinen luksuskelloja valmistava yritys, joka kuuluu Richemont-konserniin. Se työllistää maailmanlaajuisesti yli 400 ihmistä, joista suurin osa on Geneven ja Vallée de Joux’n tehtaissa. Tunnettuja Vacheron Constantin -kellojen omistajia ovat olleet Napoleon Bonaparte, paavi Pius XI ja Harry S. Truman. Vacheron Constantin on yksi kellomaailman kolmesta arvostetuimmasta valmistajasta Patek Philippen ja Audemars Piguet’n kanssa.
Seppo Vihtonen
Seppo Vihtonen on suomalainen televisiotoimittaja ja -tuottaja, joka työskenteli Yleisradiossa.
Yle TV2:n tuottajana Vihtonen muun muassa laittoi alulle Yleisradion kanavilla esitettyjen yhteiskunnallisten Tietoiskujen sarjan. Hän toimi myös Poliisi-TV-ohjelman ensimmäisenä tuottajana.
Vihtoselle myönnettiin Suomen Kuvalehden journalistipalkinto vuonna 1979.
Audemars Piguet
Audemars Piguet (​[odmaʁ piɡɛ], AP) on sveitsiläinen korkean luokan luksuskelloja valmistava yritys. Yrityksen perustivat kellosepät Jules Louis Audemars ja Edward Auguste Piguet vuonna 1875. Audemars Piguet on yksi kolmesta arvostuimmasta kellovalmistajasta Patek Philippen ja Vacheron Constantinin kanssa. Tiffany & Co., Cartier ja Bulgari ostavat yritykseltä kelloja ja myyvät niitä oman nimensä alla. Toisin kuin useat muut kellovalmistajat, Audemars Piguet on vieläkin itsenäinen perheyritys.
Yhtiön tunnetuimpia kellomalleja ovat "Royal Oak, Royal Oak Offshore, Jules Audemars, Edward Piguet" ja "Millenary". Esimerkiksi "Royal Oakien" hinnat ulottuvat 10 000 eurosta aina 700 000 euron valkokultaiseen malliin.
Kruunusifaka
Kruunusifaka ("Propithecus diadema") on sifakoiden sukuun kuuluva laji. Sillä on tumman naaman ympärillä vaaleaa karvaa, mistä muodostuu ympyrämäinen kehys naaman ympärille. Turkin väri on enimmäkseen tumman sävyinen, mutta raajoissa on oranssia tai kullankeltaista väriä. Ruumiin pituus on noin 50 cm.
Eläin on päiväaktiivinen ja liikkuu pienissä laumoissa. Kruunusifakaa tavataan Madagaskarilla. Paritteluaika on Tammi- maaliskuussa ja naaraan tiineys kestää noin puoli vuotta. Yhdellä kertaa syntyy yksi poikanen. Kruunusifakaa uhkaa sademetsien väheneminen. Laji on äärimmäisen uhanalainen.
Killian Duréchou
Killian Duréchou (s. 15. elokuuta 1992) on ranskalainen keihäänheittäjä. Hänen ennätyksensä on vuonna 2013 Poitiersissa heitetty 79,98.
Duréchou voitti hopeaa vuoden 2009 alle 18-vuotiaiden MM-kisoista Bressanonesta tuloksella 73,54. Frankofonisissa kisoissa Nizzassa vuonna 2013 Duréchou oli kolmas. Hänellä on myös yksi Ranskan mestaruus. Se tuli vuoden 2012 kisoista tuloksella 75,06.
Duréchou edustaa Franconville-seuraa.
Jaeger-LeCoultre
Jaeger-LeCoultre ([ˈʒeʒɛʁ ləˈkultʁ], JLC) on sveitsiläinen luksuskelloja valmistaja, joka kuului nykyisin osaksi Richemontia. Yhtiön tunnetuin kellomalli on "Reverso", joka syntyi vuonna 1931 brittiupseerien toiveesta saada poolon pelaamisessa kestävä kello. JLC on valmistanut rajoitetun erän kolmen erittäin monimutkaisen kellon sarjaa ("Hybris Mechanica A Grande Sonnerie, Hubris Mechanica Gyrotourbillon" ja "Hybris Mechanica a Triptyque"), jonka hinta on pari miljoonaa euroa. Monimutkaisimmissa JLC:n kelloissa on yli 1 300 osaa.
Yrityksen perusti kelloseppä Antoine LeCoultre vuonna 1833. Hän kehitti uudenlaisen kellonveto- ja ajastusmekanismin, jossa avain korvattiin vetonupilla. Myöhemmin LeCoultren perheyrityksen yhteistyö Edmond Jaegerin kanssa synnytti Jaeger-LeCoultre-brändin vuonna 1937.
Ennen erikoistumistaan luksuskelloihin Jaeger valmisti 1920-luvulta alkaen myös nopeus- ja muita mittareita, aluksi lentokoneisiin ja sitten etenkin brittivalmisteisiin luksusautoihin. Mittareita valmistettiin sekä Sveitsin ”kellolaaksossa” Vallée de Joux’ssa että brittiläisessä British Jaeger Instruments -tytäryhtiössä, joka perustettiin Britannian protektionistisen tullipolitiikan vuoksi. Brittiyhtiö työllisti parhaimmillaan 700 ihmistä, ja vielä suurempi 1 800 työntekijän Jaeger-mittaritehdas syntyi Levallois-Perret’hen Pariisin lähelle. Nykyisin Jaeger-mittaristot ovat yksi italialaisen Magneti Marellin tuotemerkeistä.
Unna Junná
Unna Junná on Yle Sámi Radion useilla eri saamelaiskielillä tuottama lastenohjelma, jota on esitetty Suomen ja Ruotsin televisioissa vuodesta 2007 lähtien. Unna Junná on ensimmäinen saamenkielinen lastenohjelma Suomen televisiossa, ja nykyään sitä tehdään kaikilla kolmella Suomessa puhutulla saamelaiskielellä: pohjois-, inarin- ja koltansaameksi.
Saamenkielistä lastenohjelmaa yritettiin saada Yleisradion ohjelmistoon tuloksetta vuosikausien ajan. Esimerkiksi vuonna 2004 Yle vetäytyi viime hetkillä yhteispohjoismaisesta tuotannosta. Yhtiön mukaan syynä oli muun muassa saamelaislasten vähäinen lukumäärä, jonka vuoksi heille ei kannattanut tehdä ohjelmaa. Helsingissä vieraillut saamelaisten lähetystö järjesti myöhemmin mielenosoituksen Eduskuntatalon portailla ja tapasi Yleisradion hallintoneuvoston jäseniä. Lopulta saamenkielinen lastenohjelma saatiin Ylen ohjelmistoon syyskuussa 2007. Aluksi ohjelmaa tehtiin Yle Sámi Radion ja SVT-Sápmin suomalais-ruotsalaisena yhteistuotantona, mutta vuodesta 2011 lähtien Unna Junnásta on vastannut Yleisradio SVT:n vetäydyttyä sen tekemisestä. Ohjelmaa on tehty vuosittain kolmekymmentä 15 minuutin pituista jaksoa, joista puolet on esitetty kevätkaudella ja puolet syksyisin. Unna Junnán perinteinen lähetysaika on ollut Yle TV2:lla sunnuntaiaamuisin kello 7.45. Uusintoina sitä on esitetty myös Yle Fem -kanavalla.
Vuonna 2011 ohjelma sai Komin tasavallassa järjestetyn suomalais-ugrilaisten kansojen elokuvafestivaalin pääpalkinnon lastenohjelmien sarjassa. Unna Junnálla on katsottu olleen tärkeä rooli viime vuosina tapahtuneella uhanalaisten saamelaiskielien elpymisellä, kun saamelaiskieliä puhuvat lapset ovat sen ansioista kiinnostuneet uudelleen myös äidinkielestään.
Salou Djibo
Salou Djibo (s. 1965) on nigeriläinen sotilas. Hän toimi maansa presidenttinä vuoden 2010 sotilasvallankaappauksesta vuoden 2011 vaaleihin asti.
Salou Djibo syntyi Namaron kylässä, lähellä Nigerjokea. Etniseltä taustaltaan hän on djerma. Hän on naimisissa ja hänellä on viisi lasta. Upseerinopintoja Salou on suorittanut Norsunluurannikolla ja täydentänyt opintojaan Marokossa ja Kiinassa. Kotimaassaan hän on toiminut sotilaskouluttajana Agadezissa ja komentanut varuskuntaa pääkaupungissa Niameyssa.
Kansainvälistä uraa Salou Djibo on tehnyt rauhanturvatehtävissä Norsunluurannikolla vuonna 2004 ja Kongon demokraattisessa tasavallassa vuonna 2006.
Presidentti Mamadou Tandja pyrki vuonna 2009 jatkamaan virkakauttaan. Hänen ilmoituksensa aiheutti Nigerissä poliittisen kriisin. Maan oppositio tyrmistyi ilmoituksesta ja maan perustuslakituomioistuin piti pyrkimyksiä laittomina. Presidentti Tandja yritti järjestää asiasta kansanäänestyksen, mutta perustuslakituomioistuin piti sitäkin laittomana. Sen jälkeen presidentti Tandja hajotti perustuslakituomioistuimen ja ilmoitti hallitsevansa maata hätätila-asetusten turvin.
Syntyneessä sisäpoliittisessa kriisissä vuonna 2010 Salou Djibo kaappasi vallan kotimaassaan ja asettui Demokratian palauttamisen ylimmän neuvoston johtajaksi. Hänen tavoitteenaan oli tehdä Nigeristä ”hyvän hallinnon ja demokratian mallimaa”. Hän luopui vallasta vaalien jälkeen vuonna 2011.
Hublot
Hublot [yblo] on sveitsiläinen luksuskellojen valmistaja, jonka perusti italialainen kelloseppä Carlo Crocco vuonna 1980. Hublot on luksustuotteisiin erikoistuneen ranskalaisen LVMH:n omistama.
Hublot käyttää kelloissaan ETA SA:n ja Valjoux’n koneistoja, mutta on Swatch Groupin asettamien rajoitusten jälkeen kehittänyt oman Valjoux-tyyppisen Unico-koneiston. Hublot’n tunnetuin malli on useita design-palkintoja voittanut Big Bang, jonka hinnat ulottuvat jalokivillä varustettujen kellojen kymmeniin tuhansiin euroihin.
Hublot sponsoroi Ferrarin F1-tallia, ja valmistajalla onkin Ferrari-aiheisia kellomalleja.